Diari Oficial de la Generalitat Valenciana


Sumari del DOGV 1202, del 14-12-1989 (1989/815965)

ORDRE de 23 de novembre de 1989, de la Conselleria d'Agricultura i Pesca, per la qual s'estableixen ajudes per a les explotacions agràries afectades per les pluges torrencials i inundacions del setembre de 1989.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/11/23/(2)/dof/vci/html**

### Dades del document

Número de DOGV
:   1202

Data del DOGV
:   14-12-1989

Secció del DOGV
:   DISPOSICIONS GENERALS

Número del document
:   1989/815965


Data del document
:   23-11-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 23 de novembre de 1989, de la Conselleria d'Agricultura i Pesca, per la qual s'estableixen ajudes per a les explotacions agràries afectades per les pluges torrencials i inundacions del setembre de 1989.  
Les fortes tempestes durant la primera setmana del setembre de 1989 han produït pèrdues greus en les explotacions agrícoles de determinades àrees de la Comunitat Valenciana.  
De la valoració inicial dels danys i la informació obtinguda es veu que les produccions més afectades han estat les d'arròs, incidint puntualment en altres sectors productius, i fins i tot afectant en determinats casos la infrastructura de les cobertes en conreus protegits.  
El govern de la nació, mitjançant el Reial Decret 1113/89 de 15 de setembre i les disposicions posteriors que el despleguen, va prendre mesures reparadores dels danys en matèria d'infrastructures públiques i privades. Posteriorment, l'acord del Consell de Ministres del 17 de novembre de 1989 va aprovar les ajudes per a compensar els damnificats, sempre que la producció agrària fos assegurada en pòlisses en vigor d'assegurances agràries combinades, del Pla d'assegurances Agràries Combinades.  
El Consell de la Generalitat Valenciana, conscient de les dificultats a què s'enfronten els llauradors afectats, va acordar en la seua sessió de 6 d'octubre de 1989, dictar amb caràcter complementari ajudes encaminades a pal·liar les pèrdues.  
Aquest acord preveu ajudes per a l?arròs, entre les quals s'inclou la suspensió de les derrames pel tractament contra el cucat, els plançons de cítrics i per als danys produïts en infrastructura d'hivernacles, i faculta la Conselleria d?agricultura i Pesca perquè establesca les ajudes unitàries o percentuals per a cada un dels cultius, disposar sobre sistemes de tramitació i pagament, i fixar el límit màxim d'ajudes aplicable a un beneficiari pel conjunt de conceptes acumulats.  
Per tot açò, a proposta de la Direcció General de Producció i Indústries Agràries, i fent ús de les facultats que tinc atribuïdes,  
ORDENE:  
Article primer  
La Conselleria d?agricultura i Pesca atorgarà subvencions als titulars d'explotacions agràries afectades per les tempestes de la primera setmana del setembre de 1989, i que són en algun dels termes municipals que determina l'Ordre de 6 d'octubre de 1989 del Ministeri de l'Interior.  
Article segon  
1. Podran ser auxiliades les parcel·les dedicades al cultiu de l?arròs, la producció de les quals s'hagués vist sensiblement afectada i que no haguessen rebut indemnitzacions del Consorci de Compensació d'assegurances.  
2. Les ajudes consistiran en subvencions a fons perdut per les quantias següents:  
a) 54.000 PTA/ha, en el cas de les parcel·les incloses a les zones que tècnicament ha determinat la Conselleria d?agricultura i Pesca que tenen un major grau d'afecció; i també en el d'aquelles altres, qualsevol que siga la seua situació, i que no hagen estat segades encara. Aquest mòdul s'aplicarà a una superfície màxima de 5000 ha  
b) 36.000 PTA/ha en aquelles parcel·les, incloses a la zona també determinada tècnicament, que encara que tenen danys importants, aquests no arriben als nivells de l'apartat anterior. Aquest mòdul serà d'aplicació a una superfície màxima de 3500 ha.  
3. Si les sol·licituds amb dret a subvenció suposen unes superfícies majors a les indicades com a màximes en el apartat anterior, l?excés es reduirà proporcionalment de cada una de les sol·licituds individuals.  
Article tercer  
Se suspèn l'aplicació dels articles 1 i 2 de l?Ordre de 26 d'abril de 1989 de la Conselleria d?agricultura i Pesca, que obligava el tractament col·lectiu contra el cucat de l?arròs a la província de València.  
Article quart  
Els danys per asfixia o arrossegaments produïts per l'aigua en plançons de cítrics, seran auxiliats amb una subvenció del 30%, destinada a la reposició dels plançons afectats. Per tal de calcular la subvenció es considerarà una plantació-tipus de 420 plançons per hectàrea.  
Article cinquè  
Els desperfectes en estructures d'hivernacle, produïts pels forts vents associats a les tempestes, seran subvencionats amb el 30% del valor dels danys, sempre que es produesca la reposició de les instal·lacions.  
Article sisé  
Amb vista a la millor distribució dels recursos pressupostaris disponibles, el màxim d'ajudes aplicable a un beneficiari per tots els conceptes acumulats és de 300.000 PTA. A aquests efectes s'entén que només podrà existir un beneficiari per cada unitat familiar o de fet.  
Article seté  
A fi d'assegurar que les ajudes públiques a donar s'ajusten a l?objectiu de minvar els efectes negatius sobre els llauradors, es creen les Comissions Provincials d'Ajudes, integrades per representants de la Conselleria d?agricultura i Pesca i de les Organitzacions Professionals Agràries.  
Article vuité  
1. Les sol·licituds es formalitzaran en els impresos normalitzats que proporcionarà la Conselleria d?agricultura i Pesca als interessats. Aquests impresos podran ésser presentats als Serveis Territorials i Agències d'Extensió Agrària, els quals podran fer les comprovacions escaients.  
2. El termini de presentació s'estendrà fins al 15 de gener, tret del cas dels plançons de cítrics en què el termini finalitzarà el 10 de febrer de 1990.  
Article novè  
En tots els casos, tret de l?arròs, les ajudes previstes en aquesta Ordre són incompatibles amb les del Reial Decret 1113/89 de 15 de setembre i les disposicions que el despleguen.  
DISPOSICIONS FINALS  
Primera  
Delegar en els Directors dels Serveis Territorials de la Conselleria d?agricultura i Pesca la competència per a atorgar les subvencions objecte d'aquesta ordre.  
Segona  
Facultar la Direcció General de Producció i Indústries Agràries per al desplegament d'aquesta ordre.  
Tercera  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 23 de novembre de 1989.  
El Conseller d?agricultura i Pesca:  
Lluís Font de Mora i Montesinos.


Còpia Permalink ELI